स्कूलों में बच्चों की सुरक्षा पर हुई चर्चा
सुरक्षितविद्यालय एवं किशोर सशक्तिकरण कार्यक्रम के अर्न्तगत जिले में बाल संरक्षण के क्षेत्र में कार्यरत विभागों की समन्वय बैठक कलेक्टर सुरेंद्र कुमार सोलंकी और एसपी डॉ. राजीव पचार की मौजूदगी में हुई। बैठक में कलेक्टर सोलंकी ने शिक्षा विभाग के अधिकारियों से कहा कि स्कूलों में बच्चों की सुरक्षा एवं संरक्षण में किसी भी प्रकार की कोताही नही बरती जाएं।
एसपी डॉ. पचार ने पुलिस विभाग द्वारा संचालित किए जा रहे सुरक्षित विद्यालय कार्यक्रम के बारे में जानकारी देते हुए बताया कि बीट कांस्टेबल के माध्यम से बच्चों को बाल संरक्षण-बाल अधिकारों के प्रति जागरूक किया जा रहा है। बैठक में सहायक निदेशक बाल अधिकारिता विभाग अशोक शर्मा ने विभाग की ओर से चलाई जा रही सामाजिक योजनाओं की स्थिति बताई। बाल संरक्षण सलाहकार सिन्धु बिनुजीत ने बताया कि समेकित बाल संरक्षण योजना के अर्न्तगत पंचायत स्तरीय बाल संरक्षण समितियों को पुनर्जीवित और सक्रिय करने की आवश्यकता है।
बैठक में सेव चिल्ड्रन, मुस्कान संस्थान, चाइल्ड लाइन, स्वामी विवेकानन्द नेत्रहीन आवासीय स्कूल के पदाधिकारियों ने भी जिले में किए जा रहे प्रयासों के बारे में बताया।
hin_Deva hin_Deva hin_Deva hin_Deva